text: Jagthorn for fuld udblæsning
  23 marts 2013 kl. 18.52
  Flere hundrede hornblæsere fra hele det sydjyske dystede i dag om deltagelse i landsmesterskabet.
  En af deltagerne var Mads Petersen fra Sønderborg, som allerede er en rutineret jagthornblæser trods sine kun 10 år. Hans prøve gik rigtig godt, da det blev til en 3 plads og dermed deltagelse i Jægerforbundets mesterskab i jagthornsblæsning den 1. juni.
  De forskellige jagtsignaler bliver spillet på jagten i respekt for de nedlagte dyr. Men der er også et signal for eksempel når der blæses til frokost.
  Selvom der på det seneste er dukket nye dyr op i danmark, er der endnu ikke kommet et signal for ulven.
  